Juodupėnų tvenkinys
56°5′44″ š. pl. 21°31′22″ r. ilg.﻿ / ﻿56.09556°š. pl. 21.52278°r. ilg.﻿ / 56.09556; 21.52278 Juodupėnų tvenkinys – tvenkinys Lietuvoje, Kretingos rajone, 4 km į šiaurės vakarus nuo Salantų. Sudarytas užtvenkus Juodupio upelį (Erlos intakas) 0,72 km nuo jo žiočių. Tvenkinio ilgis iš šiaurės vakarų į pietryčius – 2,35 km, plotis – 0,22 km. Altitudė 42,5 m. Krantai aukštoki, daugiausia apaugę miškeliais. Aplinkui daugiausia plyti dirbami laukai, tik šiaurinėje pakrantėje stūkso nedidelis Klecės miškas ir vakarinėje – Kalno miškas. Pietinėje pakrantėje įsikūręs Juodupėnų kaimas. Tvenkinys įrengtas 1979 m.